سولطان محمود غزنوی
یمین الدولة ابوالقاسم محمود بن سبکتکین (میلادی ۹۷۱-جی ایلدن ۱۰۳۰-جو ایلهجه) غزنوی سۇلطانلیغینین آدلیم سۇلطانی. ایسلام تاریخینده ائتدیگی ساواشلاری و آچدیغی توپراقلار و سومئنات بۇرقان ائوینین (بتخانهسینین) ییخماسی اۆچون غازی و بطل الإسلام آدلارینی قازانمیشدیر. آتاسی سبۆک تگین غزنوی سۇلطانی و آناسی زابللی نبیللردن دیر.[۱]
ساواشلار و نیظامی ایشلر[دَییشدیر]
سۇلطان محمود امیرلیک و سۆلطانلیق چاغیندا چوْخلو ساواشلار ائتمیشدیر. بو ساواشلار قیسا بیلگییله آشاغیدا یازیلیبدیرلار.
امیرلیک چاغی[دَییشدیر]
- میلادی ۹۹۴-جو ایل: سیف الدولة لقبین و خۇراسان امیرلیغین، سامانی ایکینجی نوح طرفیندن آلمیشدیر.
- میلادی ۹۹۵-جی ایل: فائق و ابوعلی آدلی سامانی عۆصیانچیلار محمودی نیشابوردان چیخاردمیشدیلار لکن محمود ایله سبۆک تگین طوس دا اوْنلارا غلبه ائتدیلر.
سۇلطانلیق چاغی[دَییشدیر]
- میلادی ۹۹۷-جی ایل: قاراخانلیلارلا ساواش
- میلادی ۹۹۹-جو ایل: خۇراساندا بلخ، هرات و مرو شهرلرین سامانیلردن آلماق، قاراخانلیلارلا بیرلیکده سامانیلر حاکمیتینه سون وئرمک
- میلادی ۱۰۰۰-جی ایل: سیستانی آچماق
- میلادی ۱۰۰۱-جی ایل: قندهاری آچماق، پیشاور ده «راجا جایاپالا»نی مغلوب ائتمک
- میلادی ۱۰۰۲-جی ایل: سیستاندا خلفی دوستاق ائتمک
- میلادی ۱۰۰۴-جو ایل: بهیرهنی ایللیک خراجی وئرهبیلمهمک اۆچون حؤکمی آلتینا گتیرمک
قایناقلار[دَییشدیر]
- ↑ محمود بن سبوک تگین، ایسلام دائرة المعارفی
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab